ଲଣ୍ଡନଃ ୟୁରୋପୀୟ ଦେଶରେ କରୋନା ଆକ୍ରାନ୍ତ ଓ ମୃତକଙ୍କ ସଂଖ୍ୟା ଦିନକୁ ଦିନ ବଢିବାରେ ଲାଗିଛି । ପରିସ୍ଥିତି ଏପରି ହୋଇଛି ଯେ, ଆକ୍ରାନ୍ତଙ୍କ ସ୍ୱାବ ଟେଷ୍ଟ କରିବା ପାଇଁ କିଟ୍ ଯୋଗାଇବା କଷ୍ଟକର ବ୍ୟାପାର ହୋଇ ପଡ଼ୁଛି । ଏପରି ପରିସ୍ଥିତିରେ ବ୍ରିଟିଶ ସରକାର କୁକୁରମାନଙ୍କର ସାହାଯ୍ୟ ନେଉଛନ୍ତି। ଏଠାରେ ପ୍ରଶିକ୍ଷିତ କୁକୁରମାନେ କରୋନା ଆକ୍ରାନ୍ତଙ୍କୁ ଚିହ୍ନଟ କରିବେ । ବ୍ରିଟିଶ ସରକାର ପକ୍ଷରୁ କୁକୁରଙ୍କୁ ସ୍ୱତନ୍ତ୍ର ତାଲିମ ଦିଆଯାଉଛି । ଏହି କୋଭିଡ୍ କୁକୁରମାନଙ୍କୁ [...]\nLast updated: 22 May 2020, 03:45 PM IST\nଲଣ୍ଡନଃ ୟୁରୋପୀୟ ଦେଶରେ କରୋନା ଆକ୍ରାନ୍ତ ଓ ମୃତକଙ୍କ ସଂଖ୍ୟା ଦିନକୁ ଦିନ ବଢିବାରେ ଲାଗିଛି । ପରିସ୍ଥିତି ଏପରି ହୋଇଛି ଯେ, ଆକ୍ରାନ୍ତଙ୍କ ସ୍ୱାବ ଟେଷ୍ଟ କରିବା ପାଇଁ କିଟ୍ ଯୋଗାଇବା କଷ୍ଟକର ବ୍ୟାପାର ହୋଇ ପଡ଼ୁଛି । ଏପରି ପରିସ୍ଥିତିରେ ବ୍ରିଟିଶ ସରକାର କୁକୁରମାନଙ୍କର ସାହାଯ୍ୟ ନେଉଛନ୍ତି।\nଏଠାରେ ପ୍ରଶିକ୍ଷିତ କୁକୁରମାନେ କରୋନା ଆକ୍ରାନ୍ତଙ୍କୁ ଚିହ୍ନଟ କରିବେ । ବ୍ରିଟିଶ ସରକାର ପକ୍ଷରୁ କୁକୁରଙ୍କୁ ସ୍ୱତନ୍ତ୍ର ତାଲିମ ଦିଆଯାଉଛି । ଏହି କୋଭିଡ୍ କୁକୁରମାନଙ୍କୁ ଏପରି ତାଲିମ ଦିଆଯାଉଛି ଯେ, ସେମାନେ ଭାଇରସ ସଂକ୍ରମଣକୁ ଚିହ୍ନିବା ସହ ଲକ୍ଷଣ ସାମ୍ନାକୁ ଆସିବା ପୂର୍ବରୁ ରୋଗୀଙ୍କୁ ଠାବ କରିପାରିବେ ।\nଏ ନେଇ ବ୍ରିଟିଶମାନେ ଗବେଷଣା ଚଳାଇଛନ୍ତି । କୁକୁରମାନେ ବିନା କୌଣସି ଉପକରଣରେ ଯେପରି କରୋନା ଆକ୍ରାନ୍ତଙ୍କୁ ଚେତାବନୀ ଦେଇ ପାରିବେ ସେ ନେଇ ଅଧ୍ୟୟନ ଚାଲିଛି ।\nଲଣ୍ଡନର ସ୍କୁଲ ଅଫ ହାଇଜିନ ଆଣ୍ଡ ଟପିକାଲ ମେଡିସିନରେ ଗବେଷକମାନେ ପ୍ରଥମ ପର୍ଯ୍ୟାୟରେ ମେଡିକାଲ ଡିଟେକ୍ସନ ଡଗ୍ସ ଏବଂ ଡରହାମ ବିଶ୍ୱ ବିଦ୍ୟାଳୟ ସହ ମିଶି ପରୀକ୍ଷଣ କରିବେ ।\nବ୍ରିଟିଶ ସରକାରଙ୍କ Department of Health and Social Care ପକ୍ଷରୁ କୁହାଯାଇଛି ଯେ, ସରକାର ଏହି ଗବେଷଣା ପାଇଁ ୫ ଲକ୍ଷ ପାଉଣ୍ଡ ଅନୁଦାନ ରାଶି ଦେଇଛନ୍ତି । ପ୍ରଥମ ଚରଣରେ ପରୀକ୍ଷା କରାଯିବ-ଶରୀରରୁ ବାହାରୁ ଥିବା ଗନ୍ଧରୁ କୁକୁର କରୋନା ଭାଇରସକୁ ଚିହ୍ନଟ କରିପାରିବ କି ? ଏହି ଗବେଷଣା ପାଇଁ ଦୁଇ ବିଶ୍ୱ ବିଦ୍ୟାଳୟର ବିରଷ୍ଠ ରୋଗ ନିୟନ୍ତ୍ରଣ ବିଶେଷଜ୍ଞ ମିଶି କାମ କରୁଛନ୍ତି ।\nଏଠି କହି ରଖିବୁ, ମେଡିକାଲ ଡିଟେକ୍ସନ ଡଗ୍ସ ପୂର୍ବରୁ କୁକୁରଙ୍କ ଦ୍ୱାରା ରୋଗ ନିରୂପଣ କରିବା ପାଇଁ ତାଲିମ ଦେଇ ସଫଳତା ପାଇଛନ୍ତି । କ୍ୟାନ୍ସର, ମ୍ୟାଲେରିଆ ପରି ରୋଗକୁ ତାଲିମପ୍ରାପ୍ତ କୁକୁର ଶୁଘିଂ ଚିହ୍ନଟ କରିପାରୁଛନ୍ତି ।\nବ୍ରିଟେନର innovation ministerଙ୍କ କହିବା ଅନୁଯାୟୀ, ଯଦି Bio-investigator କୁକୁରମାନେ କ୍ୟାନ୍ସର ପରି ରୋଗକୁ ଚିହ୍ନଟ କରିପାରୁଛନ୍ତି ତେବେ ଆମେ କରୋନା ଭାଇରସ ଚିହ୍ନଟ ଦିଗରେ ଯଦି ଉଦ୍ୟମ କରିବୁ ତେବେ ସଫଳ କାହିଁକି ନ ହେବୁ? ସେ କହିଛନ୍ତି, ଏ ଦିଗରେ ଅଧକ ଗବେଷଣା ଆମକୁ କହିବ କି କୋଭିଡ୍ କୁକୁର କେତେ ବିଶ୍ୱସନୀୟ ଭାବେ କରୋନା ଭାଇରସକୁ ଚିହ୍ନି ପାରୁଛି । ଏ ଦିଗରେ ଆମର ପ୍ରୟାସ ଜାରି ରହିଛି ।\nପ୍ରଶିକ୍ଷିତ Bio-investigator କୁକୁରମାନେ କରୋନା ଭାଇରସ ଚିହ୍ନଟ କରିବେ !
